શીર્ષક: રાજકોટ આગ : 'ચાર લાખ નહીં ચારસો કરોડથી પણ મારા ભાઈની કિંમત ન થાય'-બહેનની વ્યથા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દુર્ઘટનામાં ભાઈ ગુમાવનારાં બહેન

ફાયર વિભાગના અધિકારીઓ પ્રમાણે અંદાજે 12.20 વાગ્યે કૉલ આવ્યો હતો.

હૉસ્પિટલથી 500 મીટરના અંતરે જ મહુડી ફાયરસ્ટેશન આવેલું છે, જેથી તાત્કાલિક 6 ફાયર ફાઇટર અને 10 ઍમ્બ્યુલન્સ ઘટનાસ્થળે પહોંચી ગયાં હતાં.

રાજકોટના મ્યુનિસિપલ કમિશનરે મીડિયા સાથેની વાતચીતમાં જણાવ્યું હતું કે હૉસ્પિટલમાં 33 લોકો સારવાર હેઠળ હતા. જે પૈકી 11 લોકો આગ લાગી એ વૉર્ડમાં સારવાર હેઠળ હતા.

હૉસ્પિટલમાં આગ લાગ્યાની જાણ થતાં સારવાર લઈ રહેલા દર્દીઓનાં સગાં મોડી રાતે હૉસ્પિટલ પહોંચ્યાં હતાં અને તેમના સ્વજનોની શોધખોળ કરી હતી.

દર્દીઓના સંબંધીઓએ હૉસ્પિટલ પર બેદરકારીનો આરોપ પણ લગાવ્યો હતો.

આ ઘટના મામલે નાયબ મુખ્ય મંત્રી નીતિન પટેલે મીડિયા સાથેની વાતચીતમાં કહ્યું કે મુખ્ય મંત્રી તરફથી તપાસના આદેશ આપી દેવામાં આવ્યા છે.

તેમણે કહ્યું કે તપાસમાં જે બહાર આવશે એ પ્રમાણે સરકાર આગળની કાર્યવાહી કરશે.

તો વડા પ્રધાન નરેન્દ્ર મોદી અને રાષ્ટ્રપતિ રામનાથ કોવિંદે પણ રાજકોટની ઘટના પર દુખ વ્યક્ત કર્યું હતું.

'ચારસો કરોડથી પણ ભાઈની કિંમત ન થઈ શકે'

દુર્ઘટનામાં મૃત્યુ પામેલા લોકોમાં સંજયભાઈ રાઠોડ, રામશીભાઈ લોહા, નીતિનભાઈ ભાદાણી, કેશુભાઈ અકબરી અને રસિકભાઈ અગ્રાવતનો સમાવેશ થાય છે.

આ ઘટના બાદ રાજ્ય સરકાર તરફથી મૃતકોના સ્વજનોને ચાર-ચાર લાખ રૂપિયાની સહાયની જાહેરાત કરવામાં આવી હતી.

હૉસ્પિટલમાં આગ લાગ્યાની જાણ થતાં દર્દીઓના સંબંધીઓ મોડી રાતે હૉસ્પિટલ પહોંચ્યા હતા.

હૉસ્પિટલ પહોંચેલા લોકોએ કહ્યું કે આવી હૉસ્પિટલોને મંજૂરી આપવા જ ન જોઈએ.

હૉસ્પિટલમાં પહોંચેલાં એક મહિલાના ભાઈનું આ દુર્ઘટનામાં કરુણ મૃત્યુ થયું છે.

તેમણે રડતાંરડતાં કહ્યું કે ચાર લાખ નહીં પણ ચારસો કરોડ રૂપિયા આપે તોય ભાઈની કિંમત ન થઈ શકે.

'મને સવારે ચા-નાસ્તો લઈને આવવાનું કહ્યું હતું'

દુર્ઘટનામાં પિતા ગુમાવનાર પુત્ર

દર્દીઓનાં સગાંઓએ આ ઘટના પાછળ હૉસ્પિટલની બેદરકારીને કારણભૂત ગણાવી હતી.

એક સગાએ કહ્યું કે "આ દુખદ ઘટના છે. આ હૉસ્પિટલની મોટી બેદરકારી છે. દર્દીને રજા આપવાની અને આવા સમયે આ ઘટના બને એ મોટી બેદરકારી છે." 

"ગઈકાલે તેમની સાથે વાત થઈ હતી અને તેમને હૉસ્પિટલમાંથી ડિસ્ચાર્જ કરવાના હતા અને આવો બનાવ બન્યો છે. આવી બેદરકારી બદલ હૉસ્પિટલ સામે કડક કાર્યવાહી થવી જોઈએ."

જેમણે આ દુર્ઘટનામાં પોતાના પિતા ગુમાવ્યા છે એમના દીકરાએ કહ્યું કે મને રાતે સાડા ત્રણ વાગ્યે ફોન આવ્યો હતો....